இதைத்தொடர்ந்து பேசிய பன்னீர்செல்வம், 'அ.தி.மு.க அசைக்க முடியாத எஃகு கோட்டையாக இருக்கும். அதை யாராலும் அசைக்க முடியாது. இரு அணிகளுக்கு இடையேயும் கடந்த சில மாதங்களாகக் கருத்து வேறுபாடுகள் இருந்தன. ஆனால், தற்போது அந்தக் கருத்து வேறுபாடுகள் நீங்கிவிட்டன. இனி எங்களை யாராலும் பிரிக்க முடியாது. என் மனதில் இருந்த பாரம் தற்போது அகன்று விட்டது. நாம் அனைவரும் ஜெயலலிதாவின் ஒரு தாய் பிள்ளைகள். அம்மாவின் ஆன்மா ஒரு நல்ல சூழ்நிலையை தற்போது உருவாக்கிக் கொடுத்துள்ளது. இணைப்பு நடக்கக் காரணமாக இருந்த தமிழக முதல்வர் மற்றும் நிர்வாகிகளுக்கு நன்றி. எதிர்க்கும் கட்சிகளை எதிர்கொள்ள இந்த இணைப்பு வரலாற்று பாடமாக விளங்கும்' என்றார்.